**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**ΕΘΝΙΚΟ ΚΕΝΤΡΟ ΕΡΕΥΝΑΣ ΚΑΙ**

**ΤΕΧΝΟΛΟΓΙΚΗΣ ΑΝΑΠΤΥΞΗΣ (ΕΚΕΤΑ)/**

**ΙΝΣΤΙΤΟΥΤΟ ΧΗΜΙΚΩΝ ΔΙΕΡΓΑΣΙΩΝ ΚΑΙ ΕΝΕΡΓΕΙΑΚΩΝ ΠΟΡΩΝ (ΙΔΕΠ)**

6ο χλμ. Χαριλάου-Θέρμης

570 01 Θέρμη – ΘΕΣΣΑΛΟΝΙΚΗ

# Πληροφορίες: κα. Ελισσάβετ Αναγνωστοπούλου

# Τηλ. 211 1069545

# Fax. 211 1069501

# E-mail: e.anagnostopoulou@certh.gr

****

Αθήνα, 01-06-2022

 Αρ. Πρωτοκόλλου: 004790/01-06-2022

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

(Για υποβολή πρότασης σύναψης σύμβασης ανάθεσης έργου)

Το **Ινστιτούτο Χημικών Διεργασιών και Ενεργειακών Πόρων (ΙΔΕΠ) του Εθνικού Κέντρου Έρευνας και Τεχνολογικής Ανάπτυξης (ΕΚΕΤΑ)**, στο πλαίσιο υλοποίησης του ερευνητικού έργου **«Digitally-enabled FLEXible Industries for reliable energy grids under high penetration of Variable Renewable Energy Sources (VRES)» - «FLEXIndustries»,** με αριθμό συμβολαίου 101058453, το οποίο χρηματοδοτείται από την Ευρωπαϊκή Επιτροπή, μέσω του Προγράμματος Πλαισίου «HORIZON EUROPE», προτίθεται να απασχολήσει έκτακτο προσωπικό, με το οποίο θα συναφθεί σύμβαση ανάθεσης έργου και προσκαλεί φυσικά πρόσωπα να εκδηλώσουν το ενδιαφέρον τους για την ανάληψη του σχετικού έργου, σύμφωνα με τους όρους που αναφέρονται στη συνέχεια της παρούσας Πρόσκλησης.

**ΘΕΣΗ:**

Στο πλαίσιο της παρούσας Πρόσκλησης προκηρύσσεται μια (1) θέση έκτακτου προσωπικού που θα απασχοληθεί στο **Εθνικό Κέντρο Έρευνας και Τεχνολογικής Ανάπτυξης (ΕΚΕΤΑ)/Ινστιτούτο Χημικών Διεργασιών και Ενεργειακών Πόρων (ΙΔΕΠ)** μέσω σύναψης σύμβασης ανάθεσης έργου.

**ΚΩΔΙΚΟΣ ΘΕΣΗΣ: 1521E**

**ΕΙΔΙΚΟΤΗΤΑ:** Μηχανολόγος Μηχανικός ή Χημικός Μηχανικός

**ΑντικεΙμενο ΘΕΣΗΣ:**

Υποστήριξη στο σχεδιασμό, τη διαστασιολόγηση, την εγκατάσταση και την αξιολόγηση λειτουργίας ευέλικτων συστημάτων παραγωγής/ανάκτησης ενέργειας για χρήση σε βιομηχανικές εγκαταστάσεις.

**Παραδοτέα/Αναμενόμενα αποτελέσματα:**

Ο υποψήφιος που θα επιλεγεί αναμένεται να ασχοληθεί με το παραπάνω αντικείμενο. Πιο συγκεκριμένα θα ασχοληθεί με τα ακόλουθα:

* Υποστήριξη στον προσδιορισμό των επιθυμητών χαρακτηριστικών των ευέλικτων συστημάτων παραγωγής/ανάκτησης ενέργειας και στον καθορισμό καίριων δεικτών απόδοσης για την αξιολόγηση της λειτουργίας τους.
* Υποστήριξη στον σχεδιασμό/επιλογή ευέλικτων συστημάτων παραγωγής/ανάκτησης ενέργειας (που δύνανται να αξιοποιήσουν ανανεώσιμες πηγές ενέργειας) για εγκατάσταση σε εργοστασιακές μονάδες εταίρων στο έργο.
* Διαστασιολόγηση των ευέλικτων συστημάτων παραγωγής/ανάκτησης ενέργειας μέσω της διεξαγωγής αριθμητικών προσομοιώσεων.
* Υποστήριξη στην ανάπτυξη του υπολογιστικού επιπέδου της Πλατφόρμας Διαχείρισης Ενέργειας και Διεργασιών που θα εγκατασταθεί σε εργοστασιακές μονάδες εταίρων στο έργο.
* Υποστήριξη της προετοιμασίας των ανωτέρω εργοστασιακών εγκαταστάσεων σε σχέση με την υποδοχή και εγκατάσταση ευέλικτων συστημάτων παραγωγής/ανάκτησης ενέργειας.
* Αξιολόγηση της περιβαλλοντικής βιωσιμότητας των ευέλικτων συστημάτων παραγωγής/ανάκτησης ενέργειας.
* Καταγραφή και αξιολόγηση της λειτουργίας των ευέλικτων συστημάτων παραγωγής/ανάκτησης ενέργειας.

Η ορθή εκτέλεση και ο έλεγχος του παραδοτέου έργου θα πιστοποιείται με βεβαίωση παραλαβής και καλής εκτέλεσης του έργου, η οποία θα υπογράφεται από τον Επιστημονικά Υπεύθυνο του έργου.

**Χρονική Διάρκεια ΣΥΜΒΑΣΗΣ:** Έξι (6) μήνες από την υπογραφή της σύμβασης.

Η σύμβαση δύναται να ανανεωθεί ή παραταθεί χωρίς περιορισμό, μετά από απόφαση του Δ.Σ. του ΕΚΕΤΑ και εφόσον υπάρχει η απαιτούμενη πίστωση στο έργο, χωρίς τη διενέργεια νέας Πρόσκλησης, μέχρι την ημερομηνία λήξης του έργου.

**ΑμοιβΗ:**

Η συνολική αμοιβή θα είναι ανάλογη των προσόντων των επιλεγέντων υποψηφίων και της διάρκειας απασχόλησής τους μέχρι του ύψους του εγκεκριμένου προϋπολογισμού του έργου.

**Τόπος Απασχόλησης:** ΕΚΕΤΑ, Αιγιαλείας 52, 15125 Μαρούσι Αττικής

Οι ενδιαφερόμενοι/ες πρέπει να διαθέτουν τα ακόλουθα προσόντα:

**ΑΠΑΙΤΟΥΜΕΝΑ ΠΡΟΣΟΝΤΑ:**

1. Πτυχίο ΑΕΙ Μηχανολόγου Μηχανικού ή Χημικού Μηχανικού
2. Πολύ καλή γνώση αγγλικής γλώσσας
3. Αποδεδειγμένη εμπειρία σε θέματα προσομοίωσης ενεργειακών συστημάτων που βασίζονται σε ανανεώσιμες πηγές ενέργειας ή / και συστημάτων αποθήκευσης ενέργειας, π.χ. (Matlab/Simulink, ή ASPEN Plus)
4. Αποδεδειγμένη γνώση γλωσσών προγραμματισμού (π.χ. Matlab/Simulink, Python)

**ΣΥΝΕΚΤΙΜΩΜΕΝΑ/ ΕΠΙΘΥΜΗΤΑ ΠΡΟΣΟΝΤΑ:**

1. Μεταπτυχιακό Δίπλωμα στον τομέα της Ενέργειας
2. Εμπειρία στη συγγραφή επιστημονικών εργασιών

**ΚΡΙΤΗΡΙΑ ΑΞΙΟΛΟΓΗΣΗΣ:**

Η επιλογή του υποψηφίου για την παραπάνω θέση πραγματοποιείται μετά από αξιολόγηση/βαθμολόγηση των υποβληθεισών αιτήσεων ως προς τα κριτήρια που περιγράφονται στον παρακάτω Πίνακα 1.

**Πίνακας 1: ΒΑΘΜΟΛΟΓΙΑ ΠΡΟΣΟΝΤΩΝ - ΚΡΙΤΗΡΙΩΝ**

|  |  |  |
| --- | --- | --- |
| **Α/Α** | **ΠΡΟΣΟΝ – ΚΡΙΤΗΡΙΟ ΑΞΙΟΛΟΓΗΣΗΣ** | **ΜΟΝΑΔΕΣ ΒΑΘΜΟΛΟΓΗΣΗΣ** |
| 1 | Βαθμός τίτλου σπουδών ΑΕΙ (στη 10βαθμη κλίμακα) | Βαθμός x 100 |
| 2 | Πολύ καλή γνώση της Αγγλικής Γλώσσας | 50 |
| 3 | Αποδεδειγμένη εμπειρία σε θέματα προσομοίωσης ενεργειακών συστημάτων που βασίζονται σε ανανεώσιμες πηγές ενέργειας ή / και συστημάτων αποθήκευσης ενέργειας, π.χ. (Matlab/Simulink, ή ASPEN Plus) | ΝΑΙ/ΟΧΙ |
| 4 | Αποδεδειγμένη γνώση γλωσσών προγραμματισμού (π.χ. Matlab/Simulink, Python) | ΝΑΙ/ΟΧΙ |
| 5 | Μεταπτυχιακό Δίπλωμα στον τομέα της Ενέργειας | 200 |
| 6 | Εμπειρία στη συγγραφή επιστημονικών εργασιών | ΝΑΙ/ΟΧΙ |
| 7 | Συνέντευξη | Έως 100 |

**Η προσμέτρηση μονάδων βαθμολόγησης πραγματοποιείται για τα προσόντα εκείνα τα οποία αναφέρονται στα απαιτούμενα ή συνεκτιμώμενα προσόντα-κριτήρια της Πρόσκλησης και βρίσκονται σε αντικειμενική συνάφεια με τις απαιτήσεις του έργου.**

Οι προκριθέντες υποψήφιοι ή όσοι από αυτούς κριθούν καταλληλότεροι μπορεί να κληθούν σε συνέντευξη. Οι προτάσεις των ενδιαφερόμενων που δεν προσέρχονται στη συνέντευξη κατόπιν κλήσης τους απορρίπτονται. Κριτήρια αξιολόγησης στη συνέντευξη θα είναι αυτά που περιγράφονται στον παρακάτω Πίνακα 2.

**Πίνακας 2: Βαθμολόγηση κριτηρίων συνέντευξης**

|  |  |  |
| --- | --- | --- |
| **Κριτήριο** | **Περιγραφή** | **Βαθμολογία** |
| 1 | Επαγγελματική ανάπτυξη και προοπτική | 20 |
| 2 | Ικανότητα συνεργασίας και επικοινωνίας | 20 |
| 3 | Αντίληψη – κρίση | 20 |
| 4 | Ανάπτυξη πρωτοβουλιών – αυτονομία | 40 |
|  | **ΣΥΝΟΛΟ** | **100** |

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Στο φάκελο υποβολής της πρότασης κάθε υποψηφίου θα πρέπει να εμπεριέχονται τα ακόλουθα στοιχεία και δικαιολογητικά:

1. Αίτηση υποψηφιότητας/Υποβολή Πρότασης - Δήλωση υπογεγραμμένη (επισυνάπτεται)
2. Αναλυτικός πίνακας στοιχείων απόδειξης εμπειρίας, εφόσον απαιτείται (επισυνάπτεται)
3. Αναλυτικό βιογραφικό σημείωμα
4. Αντίγραφα βασικών τίτλων σπουδών, λοιπών τίτλων σπουδών, πιστοποιήσεων και βεβαιώσεων προϋπηρεσίας, καθώς και κάθε άλλο στοιχείο που θα τεκμηριώνει τα απαιτούμενα προσόντα και τα στοιχεία που θα αναφέρονται στο βιογραφικό του υποψηφίου.

**ΥΠΟΒΟΛΗ ΠΡΟΤΑΣΕΩΝ**

Οι ενδιαφερόμενοι καλούνται να υποβάλουν τις αιτήσεις τους και όλα τα απαραίτητα δικαιολογητικά το αργότερο μέχρι την **17η Ιουνίου 2022 και ώρα 10:30 π.μ.** και να είναι διαθέσιμοι για ενδεχόμενη ατομική συνέντευξη.

Οι αιτήσεις (υπογεγραμμένες) και τα απαιτούμενα δικαιολογητικά συμμετοχής υποβάλλονται ηλεκτρονικά σε αρχείο “.zip“ στην ηλεκτρονική διεύθυνση <https://jobs.certh.gr/>. Σε περίπτωση περισσοτέρων της μιας ηλεκτρονικής υποβολής από τον ίδιο υποψήφιο για την ίδια Πρόσκληση λαμβάνεται υπόψη η τελευταία ηλεκτρονική υποβολή.

Θα ληφθούν υπόψη μόνο οι αιτήσεις που θα υποβληθούν ηλεκτρονικά, με ευθύνη του υποψηφίου, το αργότερο μέχρι την ως άνω καταληκτική ημερομηνία και ώρα υποβολής αιτήσεων.

Οι αιτήσεις θα πρέπει να υποβληθούν με την ένδειξη:

**«Αίτηση για την Πρόσκληση Εκδήλωσης Ενδιαφέροντος με αρ. πρωτ. 004790/01-06-2022»**

**Για το έργο «** **Digitally-enabled FLEXible Industries for reliable energy grids under high penetration of Variable Renewable Energy Sources (VRES)» - «FLEXIndustries»**

Και να φέρουν **τα στοιχεία του υποψηφίου** (ονοματεπώνυμο, διεύθυνση, τηλέφωνο επικοινωνίας).

Αιτήσεις οι οποίες θα υποβληθούν μετά την ανωτέρω ημερομηνία και ώρα θα απορρίπτονται ως εκπρόθεσμες και δεν θα αξιολογούνται. Ελλιπείς αιτήσεις δε θα ληφθούν υπ’ όψη.

Προσόντα που αναφέρονται είτε στην πρόταση, είτε στο βιογραφικό σημείωμα αλλά δεν τεκμηριώνονται με την υποβολή των αντιστοίχων δικαιολογητικών, δεν θα ληφθούν υπόψη και δεν θα μοριοδοτηθούν για την τελική κατάταξη των υποψηφίων.

**ΔΙΑΔΙΚΑΣΙΑ ΑΞΙΟΛΟΓΗΣΗΣ**

Η αξιολόγηση των υποβαλλόμενων προτάσεων θα πραγματοποιηθεί από τριμελή Επιτροπή Αξιολόγησης του έργου που θα οριστεί με απόφαση Δ.Σ. του ΕΚΕΤΑ.

Η αξιολόγηση θα ολοκληρωθεί με σύνταξη πίνακα κατάταξης (*δεν απαιτείται σύνταξη πίνακα κατάταξης, όταν έχει υποβληθεί μόνο μια πρόταση ή όταν μόνο μία πρόταση αξιολογηθεί/ βαθμολογηθεί*), ενώ όσοι επιλεγούν θα ειδοποιηθούν κατ’ ιδίαν. Σε περίπτωση ισοβαθμίας επιλέγεται κατά σειρά η πρόταση του ενδιαφερόμενου α) με τη μεγαλύτερη εμπειρία β) με το μεγαλύτερο βαθμό στο βασικό τίτλο σπουδών γ) με το μεγαλύτερο βαθμό στο μεταπτυχιακό τίτλο σπουδών.

Υποβληθείσα πρόταση η οποία δεν πληροί τα απαιτούμενα προσόντα της Πρόσκλησης δεν βαθμολογείται και απορρίπτεται. Η εισήγηση της Επιτροπής προωθείται στο Δ.Σ. του ΕΚΕΤΑ προς έγκριση.

**ΑΝΑΚΟΙΝΩΣΗ ΑΠΟΤΕΛΕΣΜΑΤΩΝ**

Μετά την έγκρισή τους από το Δ.Σ. του ΕΚΕΤΑ τα αποτελέσματα της αξιολόγησης αναρτώνται στη ΔΙΑΥΓΕΙΑ και στην ιστοσελίδα του ΕΚΕΤΑ ([www.certh.gr](http://www.certh.gr)).

Υποψήφιος που επιθυμεί να υποβάλει ένσταση σχετικά με το αποτέλεσμα (απόφαση αποδοχής αποτελεσμάτων) δικαιούται να προσφύγει στο Ινστιτούτο Χημικών Διεργασιών και Ενεργειακών Πόρων (ΙΔΕΠ) του ΕΚΕΤΑ εντός αποκλειστικής προθεσμίας πέντε (5) εργασίμων ημερών από την επομένη της ημερομηνίας ανάρτησης της απόφασης αποδοχής αποτελεσμάτων στη ΔΙΑΥΓΕΙΑ και στην ιστοσελίδα του ΕΚΕΤΑ ([www.certh.gr](http://www.certh.gr)). Ο υποψήφιος έχει υποχρέωση να ενημερώνεται για την ανάρτηση των αποτελεσμάτων από την ιστοσελίδα του ΕΚΕΤΑ ([www.certh.gr](http://www.certh.gr)) καθώς και από τη ΔΙΑΥΓΕΙΑ. Ενστάσεις που υποβάλλονται μετά την παρέλευση της άνω προθεσμίας απορρίπτονται ως εκπρόθεσμες, ανεξαρτήτως του λόγου που οδήγησε στην εκπρόθεσμη υποβολή.

Η ένσταση επιτρέπεται για λόγους νομιμότητας και όχι για την ουσιαστική εκτίμηση της Επιτροπής Αξιολόγησης.

Η άσκηση της ένστασης γίνεται με κατάθεσή της αυτοπροσώπως ή με εξουσιοδοτημένο πρόσωπο, ή με αποστολή μέσω ταχυδρομείου ή μέσω ταχυμεταφορέα (courier) απευθείας στο ΕΚΕΤΑ/Ινστιτούτο Χημικών Διεργασιών και Ενεργειακών Πόρων (ΙΔΕΠ) (Αιγιαλείας 52, 15125 Μαρούσι Αττικής), η οποία πάντως θα πρέπει να παραληφθεί από το ΕΚΕΤΑ/Ινστιτούτο Χημικών Διεργασιών και Ενεργειακών Πόρων (ΙΔΕΠ), με ευθύνη του ενιστάμενου, εντός της ίδιας προθεσμίας των πέντε (5) εργασίμων ημερών. Αν η ημέρα εκπνοής της ανωτέρω προθεσμίας είναι μη εργάσιμη, η προθεσμία μεταφέρεται στην αμέσως επόμενη εργάσιμη ημέρα. Εκπρόθεσμες ενστάσεις δε λαμβάνονται υπ’ όψη και δεν εξετάζονται.

Αρμόδια να εξετάσει τις ενστάσεις είναι η Επιτροπή Ενστάσεων, η οποία αποτελείται από 3 τακτικά και 3 αναπληρωματικά μέλη, προερχόμενα από το προσωπικό του ΕΚΕΤΑ. Δεν επιτρέπεται τα μέλη της Επιτροπής Ενστάσεων να έχουν σχέσεις συγγένειας έως γ΄ βαθμού εξ αίματος ή εξ αγχιστείας με οποιονδήποτε υποψήφιο.

Στο εξωτερικό μέρος του φακέλου υποβολής της ένστασης θα πρέπει να αναγράφονται ευκρινώς τα εξής:

**Ένσταση για την Πρόσκληση Εκδήλωσης Ενδιαφέροντος με αρ. πρωτ. 004790/01-06-2022**

**Για το έργο «** **Digitally-enabled FLEXible Industries for reliable energy grids under high penetration of Variable Renewable Energy Sources (VRES)» - «FLEXIndustries».**

**Τα στοιχεία του υποψηφίου** (ονοματεπώνυμο, διεύθυνση, τηλέφωνο επικοινωνίας).

Οι υποψήφιοι έχουν δικαίωμα πρόσβασης στα έγγραφά τους καθώς και σε αυτά των συνυποψηφίων τους κατόπιν γραπτής τους αίτησης και υπό τις προϋποθέσεις του άρθρου 5 του Ν. 2690/1999 (ΦΕΚ Α΄ 45/9.3.1999), εντός 5 ημερολογιακών ημερών από την επόμενη της αναρτήσεως των αποτελεσμάτων και υπό τον όρο της τήρησης των προβλεπόμενων στο με Α.Π. Γ/ΕΞ/4163-1/6.7.2012 έγγραφο της Αρχής Προστασίας Δεδομένων Προσωπικού Χαρακτήρα.

**ΛΟΙΠΟΙ ΟΡΟΙ**

1. Από τις προτάσεις που υποβάλλονται εμπρόθεσμα και παραδεκτά κατά τα ανωτέρω, επιλέγεται εκείνη που κρίνεται πιο κατάλληλη και συνάπτεται σύμβαση ανάθεσης έργου με τον/τους επιλεχθέντα/ντες στη βάση της συμβατικής ελευθερίας.
2. Εμπρόθεσμες θεωρούνται οι προτάσεις που θα υποβληθούν μέχρι την παραπάνω οριζόμενη ημερομηνία και ώρα.
3. Αντικατάσταση της πρότασης ή διόρθωση αυτής ή συμπλήρωση τυχόν ελλειπόντων δικαιολογητικών επιτρέπεται μόνο μέχρι τη λήξη της προθεσμίας υποβολής των προτάσεων.
4. Για τους ενδιαφερόμενους, των οποίων οι τίτλοι σπουδών τριτοβάθμιας εκπαίδευσης (προπτυχιακών και μεταπτυχιακών) αποτελούν απαιτούμενο ή συνεκτιμώμενο τυπικό προσόν και έχουν χορηγηθεί από ιδρύματα του εξωτερικού, πρέπει να συνοδεύονται από πιστοποιητικά αναγνώρισης του ΔΟΑΤΑΠ.
5. Η Αίτηση υποψηφιότητας - Δήλωση που υποβάλλεται πρέπει να είναι πλήρως συμπληρωμένη και υπογεγραμμένη από τον υποψήφιο. Σε αντίθετη περίπτωση ο υποψήφιος αποκλείεται από την διαδικασία και δεν αξιολογείται από την Επιτροπή Αξιολόγησης. Η ευθύνη για την ορθή συμπλήρωση της πρότασης είναι αποκλειστικά του υποψηφίου.
6. Οι υποψήφιοι πρέπει να κατέχουν τα απαραίτητα προσόντα – ιδιότητες και τίτλους σπουδών, όπως και τα απαιτούμενα πιστοποιητικά αναγνώρισης και ισοτιμίας των πτυχίων τους, εφόσον αυτά αποκτήθηκαν στην αλλοδαπή, μέχρι την ημερομηνία λήξης της προθεσμίας υποβολής των προτάσεων.
7. Επισημαίνεται ότι η παρούσα Πρόσκληση δύναται σε κάθε στάδιο αυτής να ματαιωθεί, χωρίς έκαστος υποψήφιος να διατηρεί οιαδήποτε αξίωση έναντι του ΕΚΕΤΑ.
8. Η συμμετοχή συνεπάγεται πλήρη αποδοχή των όρων της παρούσας Πρόκλησης εκδήλωσης ενδιαφέροντος.
9. Ως εμπειρία που λαμβάνεται υπόψη, νοείται η απασχόληση που έχει αποκτηθεί δυνάμει σύμβασης εργασίας ή δυνάμει σύμβασης έργου στο δημόσιο ή ιδιωτικό τομέα σε καθήκοντα ή έργα, συναφή με τα αναφερόμενα στην παρούσα Πρόσκληση, μετά την απόκτηση των τίτλων σπουδών με τους οποίους μετέχει στην παρούσα διαδικασία και υπό τις προϋποθέσεις που αναφέρονται κατωτέρω.

Ως απαιτούμενα δικαιολογητικά για την απόδειξη του αντικειμένου και της χρονικής διάρκειας της εμπειρίας λαμβάνονται υπόψη: Βεβαίωση του ασφαλιστικού φορέα από την οποία προκύπτει η χρονική διάρκεια ασφάλισης (για τους υποψηφίους που η εμπειρία τους αφορά στον ιδιωτικό τομέα) ή Βεβαίωση του οικείου φορέα του Δημοσίου (για τους υποψηφίους που η εμπειρία τους αφορά στον δημόσιο τομέα) ή/και σύμβαση με τον φορέα του Δημοσίου από τα οποία να αποδεικνύονται το χρονικό διάστημα και το αντικείμενο απασχόλησης. Εφόσον από τη βεβαίωση του ασφαλιστικού φορέα δεν προκύπτει η ζητούμενη εμπειρία, απαιτείται η προσκόμιση σύμβασης ή δελτίου παροχής υπηρεσιών που καλύπτουν ενδεικτικώς τη διάρκεια της ζητούμενης εμπειρίας.

Σε περίπτωση που απαιτείται εμπειρία του υποψηφίου σε ερευνητικά έργα ή προγράμματα, η εμπειρία αυτή αποδεικνύεται με τα ακόλουθα δικαιολογητικά: α) Βεβαίωση του Εργοδότη ή του Επιστημονικά Υπευθύνου του έργου, στην οποία θα αναφέρεται το ερευνητικό έργο που συμμετείχε, το αντικείμενο της έρευνας και ο χρόνος συμμετοχής του υποψηφίου ή/και β) Βεβαίωση του Γραμματέα ή του Προέδρου της Επιτροπής Ερευνών ή του Ερευνητικού φορέα, στην οποία θα αναφέρεται ο τίτλος και η διάρκεια του ερευνητικού έργου ή προγράμματος, ο χρόνος συμμετοχής του υποψηφίου και η συμβατική σχέση με την οποία συνδεόταν ο υποψήφιος με τον Φορέα (σύμβαση εργασίας ορισμένου χρόνου ή έργου).

1. Επισημαίνεται ότι η περιγραφόμενη στην παρούσα Πρόσκληση διαδικασία υποβολής προτάσεων δεν συνιστά διαγωνιστική διαδικασία, ενώ η τυχόν επιλογή αντισυμβαλλόμενου έχει τον χαρακτήρα αποδοχής πρότασης και όχι «πρόσληψης».
2. Υποβληθείσα πρόταση η οποία δεν πληροί τα απαιτούμενα προσόντα της Πρόσκλησης δεν βαθμολογείται και απορρίπτεται.
3. Καθ’ όλη τη διάρκεια εκτέλεσης του έργου και εφόσον προκύψει ανάγκη αντικατάστασης του/των επιλεχθέντος/ντων, αυτή θα γίνει με άλλον/ους υποψήφιο/ους στα πλαίσια της παρούσης Πρόσκλησης εκδήλωσης ενδιαφέροντος και σύμφωνα με τον συνταγμένο πίνακα κατάταξης.
4. Σε περίπτωση που για οποιονδήποτε λόγο διακοπεί η προβλεπόμενη για το έργο χρηματοδότηση, το ΕΚΕΤΑ διατηρεί το δικαίωμα να διακόψει με δήλωση διακοπής και αζημίως την εκτέλεση της σύμβασης ανάθεσης έργου.
5. Σε περίπτωση που ο επιλεχθείς υποψήφιος εκτελεί πλημμελώς τα καθήκοντά του σύμφωνα με τους όρους της Πρόσκλησης ή της σύμβασής του, το ΕΚΕΤΑ δύναται να αξιώσει τη λύση της σύμβασης αζημίως και να προβεί σε αντικατάστασή του με τον επόμενο κατά σειρά κατάταξης υποψήφιο, χωρίς περαιτέρω διαδικασία, ή να προβεί σε νέα διαδικασία επιλογής.
6. Το ΕΚΕΤΑ δεν αναλαμβάνει καμία δέσμευση προς σύναψη σύμβασης, δεδομένου ότι επαφίεται στην πλήρη διακριτική του ευχέρεια η σύναψη ή μη συμβάσεων, καθώς και ο αριθμός αυτών, αποκλειόμενης οιασδήποτε αξιώσεως των ενδιαφερομένων. Η σύναψη της σύμβασης βρίσκεται σε συνάρτηση με τις ανάγκες του έργου και την ύπαρξη απαιτούμενης πίστωσης για την κάλυψη της δαπάνης για τη σύναψη της εν λόγω σύμβασης.
7. Η πιστοποίηση γνώσης του τίτλου γλωσσομάθειας αποδεικνύεται με βάση το άρθρο 28 του Π.Δ. 50/2001 (ΦΕΚ 39 Α’/05.03.2001), όπως έχει τροποποιηθεί και ισχύει.
8. Η πιστοποίηση γνώσης Η/Υ αποδεικνύεται με βάση τα οριζόμενα στο άρθρο 27 του Π.Δ. 50/2001 (ΦΕΚ 39 Α’/05.03.2001), όπως έχει τροποποιηθεί και ισχύει.
9. Οι επιλεχθέντες υποψήφιοι πριν την ανάληψη των καθηκόντων τους οφείλουν με δήλωσή τους προς το ΕΚΕΤΑ/ΙΔΕΠ να δηλώσουν εάν έχουν συζυγικό ή συγγενικό δεσμό (εξ αίματος ή εξ αγχιστείας) με οποιονδήποτε εργαζόμενο του ΕΚΕΤΑ, προσδιορίζοντας τη συζυγική ή συγγενική σχέση καθώς επίσης και το πρόσωπο με το οποίο συνδέονται με συζυγικό ή συγγενικό δεσμό.
10. Κάθε υποψήφιος δικαιούται να υποβάλει μία μόνο πρόταση-δήλωση, η οποία επέχει θέση υπευθύνου δηλώσεως και η ανακρίβεια των δηλουμένων στοιχείων συνεπάγεται τον αποκλεισμό του υποψηφίου. Αν δεν υποβληθούν τα ανωτέρω δικαιολογητικά ο υποψήφιος τίθεται εκτός διαδικασίας και η πρότασή του απορρίπτεται.
11. Επισημαίνεται ότι εάν τα επιλεγέντα πρόσωπα είναι δημόσιοι υπάλληλοι, έχουν προσωπική ευθύνη τήρησης των προϋποθέσεων του άρθρου 31 του Ν. 3528/2007.
12. Το ΕΚΕΤΑ θα συλλέξει και θα επεξεργαστεί τα δεδομένα προσωπικού χαρακτήρα που αφορούν τους υποψηφίους και περιλαμβάνονται στις αιτήσεις και τα δικαιολογητικά που καταθέτουν ή προκύπτουν από αυτά αποκλειστικά για τον σκοπό της επιλογής του υποψηφίου για την προκηρυσσόμενη θέση και για την υποστήριξη των σχετικών διαδικασιών. Η επεξεργασία των δεδομένων προσωπικού χαρακτήρα πραγματοποιείται σύμφωνα με τα οριζόμενα στον Γενικό Κανονισμό Προστασίας Δεδομένων (2016/679/ΕΕ) και την ισχύουσα εθνική νομοθεσία.

Τα ως άνω δεδομένα προσωπικού χαρακτήρα δεν διαβιβάζονται, κοινοποιούνται, ανακοινώνονται σε τρίτους και δεν καθίστανται προσβάσιμα σε αυτούς, εκτός εάν αυτό επιβάλλεται από το νόμο ή είναι απαραίτητο για σκοπούς άσκησης, θεμελίωσης ή υπεράσπισης δικαιώματος κατά τα οριζόμενα στον Κανονισμό και στην ισχύουσα εθνική νομοθεσία. Στην τελευταία περίπτωση η διαβίβαση, κοινοποίηση, ανακοίνωση ή παροχή πρόσβασης περιορίζεται στα δεδομένα προσωπικού χαρακτήρα και σχετικά στοιχεία και δικαιολογητικά που αποτέλεσαν τη βάση της αξιολόγησης των υποψηφίων για την κατάληψη της συγκεκριμένης θέσης.

Το ΕΚΕΤΑ διατηρεί τα δεδομένα προσωπικού χαρακτήρα και τα σχετικά στοιχεία και δικαιολογητικά που υποβάλλονται μόνο για το διάστημα που απαιτείται για την εκπλήρωση του ως άνω σκοπού της επεξεργασίας (ολοκλήρωση της διαδικασίας επιλογής). Δεδομένα προσωπικού χαρακτήρα και σχετικά στοιχεία και δικαιολογητικά διατηρούνται και ύστερα από το διάστημα αυτό, εφόσον αυτό απαιτείται από το νόμο ή είναι απαραίτητο για τη θεμελίωση, άσκηση ή/και υποστήριξη νομικών αξιώσεων.

1. Η παρούσα Πρόσκληση θα δημοσιευτεί στην ιστοσελίδα του ΕΚΕΤΑ ([www.certh.gr](http://www.certh.gr)), στη ΔΙΑΥΓΕΙΑ και όπου αλλού απαιτεί ο φορέας χρηματοδότησης του έργου.

Οι ενδιαφερόμενοι μπορούν να απευθύνονται για περισσότερες πληροφορίες τηλεφωνικά στο 211 1069545 ή στο email: e.anagnostopoulou@certh.gr (κα. Ελισσάβετ Αναγνωστοπούλου).

 Για το ΕΚΕΤΑ/ΙΔΕΠ

Σπυρίδων Βουτετάκης

Διευθυντής Ινστιτούτου

**ΥΠΟΒΟΛΗ ΠΡΟΤΑΣΗΣ - ΔΗΛΩΣΗΣ**

(με όλες τις συνέπειες του νόμου για ψευδή δήλωση)

Επώνυμο: ……………………………….……………………. Όνομα: .………………………..………………….

Πτυχίο (ή Δίπλωμα:) ……………………… Τελικός βαθμός (αριθμητικά, προσέγγιση 2 δεκαδικών): ………….

Έτος γέννησης: …………… Τόπος γέννησης: ……………….……..………… Νομός: ……………………….………………..…

Όνομα και επώνυμο του πατέρα: ………………………………………………………………….………………………………....….

Όνομα και επώνυμο της μητέρας: …………………………………………….…………..…………………………….……………….

Διεύθυνση κατοικίας: Οδός: …………………………………….…… Αρ: …….. Τ.Κ.: ……. Πόλη: ………..………….…….. Τηλ.: ………………………...………..

Διεύθυνση εργασίας: Οδός: ………………………….………………… Αρ: …….. Τ.Κ.: ……. Πόλη: ………..………….…….. Τηλ.: ..………………………………....

Κινητό τηλ: ……………….……………………….. e-mail: …………....………………………Α.Φ.Μ………………..……………....

**Να αναγραφούν στην παρούσα πρόταση-δήλωση και στο εξωτερικό του φακέλου τα εξής**:

1. Ο αριθμός πρωτοκόλλου της Πρόσκλησης Εκδήλωσης Ενδιαφέροντος:….…/………………
2. Το έργο «……………………….»
3. Τα στοιχεία του υποψηφίου(ονοματεπώνυμο, διεύθυνση, τηλέφωνο επικοινωνίας)

Δηλώνω υπεύθυνα ότι οι πληροφορίες που δίνονται στο σύνολο

των εντύπων αυτής της πρότασης είναι ακριβείς και αληθείς.

**ΥΠΟΓΡΑΦΗ**

Ημερομηνία: \_\_\_/\_\_\_/\_\_\_\_\_\_

Συνημμένα υποβάλλω: 1.

2.

3.

**ΑΝΑΛΥΤΙΚΟΣ ΠΙΝΑΚΑΣ ΣΤΟΙΧΕΙΩΝ ΑΠΟΔΕΙΞΗΣ ΤΗΣ ΕΜΠΕΙΡΙΑΣ**

(Καταγράφεται από τον υποψήφιο όλη η σχετική με το αντικείμενο της Πρόσκλησης εμπειρία **εφόσον απαιτείται**)

|  |  |  |  |  |  |
| --- | --- | --- | --- | --- | --- |
| **Α/Α** | **ΑΠΟ****(μην-έτος)** | **ΕΩΣ****(μην-έτος)** | **Μήνες απασχόλησης** | **Φορέας απασχόλησης –** **Εργοδότης** | **Αντικείμενο απασχόλησης** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**ΓΕΝΙΚΟ ΣΥΝΟΛΟ ΜΗΝΩΝ ΕΜΠΕΙΡΙΑΣ ………………...**